Termékek és szolgáltatások 2010-ben (Zárójelben a 2009-es adat szerepel)

A 2010-es munkaprogram megvalósításának főbb eseményei: Szakpolitikai elemzés és beszámolás A negyedik szakpolitikai jelentés („Híd a jövőbe”) beszámolt a 2002–2010-es koppenhágai folyamatban elért eredményekről. A jelentést a decemberi miniszteri konferencia is megvitatta. A jelentés elősegítette Bruges-i közlemény előkészítését, amely prioritásokat és 2020-ig elérendő eredményeket határoz meg a szakoktatás és szakképzés területén folytatott európai szintű együttműködéshez. A tagállami ReferNet szakpolitikai jelentések áttekintették az eddig elért tagállami eredményeket, és mindez bekerült a Központ szakpolitikai jelentésébe. A szakoktatás és a szakképzés finanszírozásához létrehozandó költségmegosztási mechanizmusokra irányuló kutatásokat több szakmai műhely is megvitatta, amelyek lefektették a leghatékonyabb és legeredményesebb mechanizmusok összehasonlító elemzésének alapját. Támogatás nyújtása a szakoktatás és szakképzés, valamint az egész életen át tartó tanulás európai eszközeinek és alapelveinek kifejlesztéséhez — A Központ folytatta az Európai Képesítési Keretrendszer (EQF) tanácsadó csoportjának koordinálását az Európai Bizottsággal együtt, támogatta és monitorozta a végrehajtási folyamatot; elemezte a tagállami szintű eredményeket, beszámolt azokról, és közzétette „Az országos képesítési keretrendszerek fejlesztése Európában” c. jelentést. Részt vett több szakpolitikai esemény szervezésében és számos műhelyt szervezett (a műhelyekkel kapcsolódó dokumentumok a Központ honlapján elérhetők). — Támogatta az Európai szakoktatási és szakképzési kreditrendszer (ECVET) fejlesztését, háttérdokumentumot készített a spanyol elnökségi konferenciához. Közzétette az első ECVET monitoring-jelentést („Az ECVET fejlesztése Európában”) és a „Kreditrendszerek és képesítési keretrendszerek összekapcsolása” c. tanulmányt. — Támogatta az EQAVET-et. Két kutatási dokumentum közzététele arról, hogyan zajlik a minőségbiztosítás különböző ágazatokban. — Hozzájárulás az Europass további fejlesztéseihez. A vendég honlap továbbra is egyre több látogatót és felhasználót vonz. 2010 decemberéig 10,9 millió online európai önéletrajz létrehozására került sor (az Europass 2005-ös létrehozása óta), és ez bőven meghaladta az eredeti 3 milliós célértéket. 2010-ben: 3,7 millió önéletrajzot töltöttek ki online, és több mint 10 millióan látogattak a honlapra. — A 2009/2010-es tanévben 230 (246) tanulmányútra került sor, amelyen összesen 2 358 (2 432) szakértő vett részt. A hatástanulmányok magas elégedettségi arányt (97 %) és minőséget mutatnak. A 2010/2011-es tanévben 2011 júniusáig 244 tanulmányútra kerül sor, összesen 2 732 résztvevővel. A készségek és a képességek elemzése — A Központ készségigény-elemzése beépült az új munkahelyekhez szükséges új készségekről szóló új „Európa 2020” úttörő kezdeményezésbe, és ebben a témában a Központ részt vett az európai bizottsági szakértői csoport jelentésének elkészítésében. — A frissített, 2020-ig prognosztizált készségigényeket több magas szintű esemény keretében, többek között az Európai Bizottság és a spanyol elnökség konferenciáin – tették közzé, illetve mutatták be. — Megállapodás született az európai munkáltatók jövőbeni készségigényeiről szóló felmérés során alkalmazandó megközelítésről, módszerről és kérdőívről. — „A zöld munkahelyekhez szükséges készségek” c. dokumentum közzététele a Nemzetközi Munkaügyi Szervezettel együttműködésben – a munkahelyek környezetbaráttá tételét számos konferencián, többek között a belga elnökségi konferencián is megvitatták. — Számos tanulmány foglalkozott a rendelkezésre álló készségek és az állások közötti egyenlőtlenségekkel: „Hogyan hozzuk összhangba a munkavállalók készségeit a munkaadók igényeivel”, „Munka és időskor”, valamint „Megfelelő készségek aktív nyugdíjasoknak”. Az egész életen át tartó tanuláshoz kapcsolódó képesítések — A Központ a következő tanulmányokat tette közzé: „Változó képesítések – A képesítésekkel kapcsolatos szakpolitikák és gyakorlat áttekintése”, „A tanulási eredmények a szakképzési és szakoktatási tantervekben”; különböző műhelyeken és uniós konferenciákon megvitatta az ESCO kezdeményezéshez (készségek, képességek, foglalkozások és képesítések európai terminológiai rendszere) készült háttérdokumentumokat, valamint hozzájárult a különböző szakpolitikai opciók megvitatatásához. — Támogatta az ELPGN-t (az egész életen át tartó pályaorientációra vonatkozó politikák hálózata). A szakoktatásról és szakképzésről szóló spanyol elnökségi konferenciára elkészült az „Egész életen át tartó pályaorientáció a jobb tanulásért és a jobb munkáért Európában” és a „A veszélyeztetett fiatalok munka felé irányítása a tanuláson keresztül”. A „Szociális szempontból felelős átszervezések” c. tanulmány, „A munkával töltött életszakasz megnyújtásának támogatása – Vezetés és tanácsadás idősödő munkavállalóknak” műhely, valamint a vállalkozói szellemet oktatással és tanácsadással ösztönző együtt-tanulási rendezvények kiindulópontul szolgálhatnak további fejlesztésekhez. — A Központ közzétette a „Szakmai fejlődési lehetőségek vállalaton belüli oktatók számára” c. dokumentumot. Az Európai Bizottsággal együtt előkészítő munkában vett részt egy új, a szakoktatásban és szakképzésben dolgozó oktatókkal foglalkozó közös tematikus munkacsoport létrehozásában. — Támogatta a felnőttoktatással kapcsolatos munkacsoport munkáját és hozzájárult a Bizottság felnőttoktatási cselekvési tervének kidolgozásához. Véglegesítette a „Tanulás munka közben – európai sikertörténetek a munkahelyi tanulásról” c. dokumentumot. — Stratégiai dokumentum készült a validálási útmutatások végrehajtásáról. Aktualizálta (az Európai Bizottsággal) az európai elismerési jegyzéket (honlap), és tárhelyet szolgáltatott annak. Hozzájárult a nem formális és informális tanulásról szóló jövőbeni, jóváhagyás alatt álló tanácsi ajánláshoz. Kutatás a szakoktatás és szakképzés területén — A szakoktatás és szakképzés gazdasági és társadalmi hasznának előzetes bizonyítékai bemutatásra kerültek az európai szakoktatási és szakképzési kutatásról szóló konferenciákon. — Értékelték és közzétették „A munkáltató által nyújtott képzések Európában” c. tanulmány eredményeit. A Központ ezzel párhuzamosan továbbra is hozzájárult az európai statisztikák és mutatók kidolgozásához. Kommunikáció és információterjesztés Az új honlap pozitív hatást ért el; célzott publikációs formák, többek között tájékoztató jegyzetek alkalmazására került sor. Rendszeresen kiadott sajtóközlemények révén intenzívebb sajtómegjelenés. Az elektronikus közzétételi formáknak köszönhetően kevesebb késedelemre került sor, és ez pozitív visszhangra talált. A fő célcsoportok – pl. az európai parlamenti képviselők – támogatása a kezdeményezésekkel kapcsolatos közvetlen input, valamint közösen szervezett műhelyek révén. A fő mutatók tanúsága szerint a CEDEFOP tevékenységei jelentős hatással bírtak: a Központ tevékenységét 88 uniós szakpolitikai dokumentum idézi, 21 esetben kérnek további közreműködést. A Központ 31 uniós szakpolitikai dokumentumhoz járult hozzá közvetlenül. A honlap forgalma ugrásszerűen megnőtt: látogatók (+ 53 % 2009-hez képest), egyéni látogatók (+ 70 %), részvétel 94 konferencián; 2010-ben 107 ülés/esemény szervezése; a résztvevők magas elégedettségi aránya (4 pontos skálán 3,7 pont). A Központ 39 „új” kiadványt, és további 54 fordítást tett közzé; a médiában 579, a Központ tevékenységéről szóló cikket tart nyilván. További információk és a teljesítménymérő rendszer mutatói a 2010-es éves jelentésben (angolul, németül és franciául), valamint a 2010-es éves tevékenységi jelentésben (www.cedefop.europa.eu) állnak rendelkezésre.